b"\n_START_ARTICLE_\nObertura dels quatre cavalls\n_START_SECTION_\nEl moviment 4.d4\n_START_PARAGRAPH_\nSi les blanques juguen 4.d4, sorgeix una posici\xc3\xb3 m\xc3\xa9s oberta, pr\xc3\xb2pia de l'obertura escocesa, variant dels quatre cavalls, per ex. 1.e4 e5 2.Cf3 Cc6 3.d4 exd4 4.Cxd4 Cf6 5.Cc3. Aquesta variant fou jugada a la cinquena partida del matx de 1996 Deep Blue contra Garri Kasp\xc3\xa0rov._NEWLINE_Una ra\xc3\xb3 per la qual les blanques podrien preferir l'ordre de moviments de la quatre cavalls (3.Cc3) sobre el de l'escocesa (3.d4), rau en el temor que a 3.d4 exd4 4. Cxd4 les negres puguin triar 4...Ac5 o 4...Dh4, que evitaria que les blanques poguessin plantejar el gambet Belgrad (1.e4 e5 2.Cf3 Cc6 3.Cc3 Cf6 4.d4 exd4 5.Cd5!?). No \xc3\xa9s possible d'arribar a la posici\xc3\xb3 del gambet Belgrad des de l'escocesa; de tota manera, el Belgrad \xc3\xa9s a molta dist\xc3\xa0ncia en popularitat respecte de 5.Cxd4.\n_START_SECTION_\nEl moviment 4.Ac4?!\n_START_PARAGRAPH_\nUna altra possibilitat \xc3\xa9s 4.Ac4?!, la variant italiana o prussiana, popular els anys 1880, tot i que aquesta l\xc3\xadnia es considera actualment inferior, segons Pinski, i un clar error segons l'MI Larry D. Evans.  Les negres poden mantenir la simetria amb 4...Ac5, que conduiria al tranquil Giuoco Pianissimo. Un millor ordre de moviments per les blanques per arribar a aquesta posici\xc3\xb3 seria a trav\xc3\xa9s del Giuoco Piano amb 1.e4 e5 2.Cf3 Cc6 3.Ac4 Ac5 4.Cc3 Cf6. La l\xc3\xadnia \xc3\xa9s favorita d'alguns jugadors joves degut al desenvolupament simple i f\xc3\xa0cil, per\xc3\xb2 tamb\xc3\xa9 ha estat emprada amb \xc3\xa8xit per Nigel Short contra Antoaneta St\xc3\xa9fanova._NEWLINE_En problema en jugar per arribar a aquesta posici\xc3\xb3 via la quatre cavalls \xc3\xa9s que despr\xc3\xa9s de 4.Ac4?!, el pseudo-sacrifici d'un cavall amb 4...Cxe4!, amena\xc3\xa7ant una forquilla, \xc3\xa9s un intent molt seri\xc3\xb3s de lluitar per l'avantatge. Ara, 5.Axf7+?, que sembla superficialment atractiva, entrega la parella d'alfils i el control central a les negres. Despr\xc3\xa9s de 5...Rxf7 6.Cxe4 d5 7.Ceg5+ Rg8, les negres ja estan amena\xc3\xa7ant 8...e4, i despr\xc3\xa9s de 8.d3 h6 9.Ch3 Ag4, les negres tenen una posici\xc3\xb3 molt poderosa, amb un alfil de caselles blanques sense oposici\xc3\xb3, un fort duet de peons al centre, i un rei segur, mentre que les blanques encara han de solucionar el tema del seu cavall despla\xc3\xa7at a h3, que sovint necessitar\xc3\xa0 ser reciclat via la seva casella d'origen, g1._NEWLINE_En lloc de 5.Axf7+?, una millor possibilitat per lluitar per la igualtat per les blanques \xc3\xa9s 5.Cxe4, tot i que 5...d5 recupera la pe\xc3\xa7a amb una excel\xc2\xb7lent partida, per ex., 6.Ad3 (6.Axd5? Dxd5 7.Cc3 Dd8 Estrin; 6.Ab5 dxe4 7.Cxe5 Dg5! L\xc3\xa4robok de Ludvig Collijn; 6.d4 dxc4 7.d5 Ce7 8.Cc3 c6 Cordel\xe2\x80\x93Schupli, 1905) dxe4 7.Axe4 Ad6 8.d4 Cxd4 9.Cxd4 exd4 10.Dxd4 0-0 11.Ae3 (11.0-0?? Axh2+ guanya) De7 (Tartakower \xe2\x80\x93 Atkins, Londres 1922) i ara la natural 12.0-0 Ae5 seria desagradable per les blanques. A la l\xc3\xadnia anterior, m\xc3\xa9s ambici\xc3\xb3s \xc3\xa9s 8...exd4 9.Cxd4 0-0!?, com en una partida del matx entre Siegbert Tarrasch i Emanuel Lasker de 1916, que va dur a una vict\xc3\xb2ria de les negres en 23 moviments._NEWLINE_Un altre intent \xc3\xa9s 5.0-0!? transposant a una variant del gambet Boden\xe2\x80\x93Kieseritzky.\n_START_SECTION_\nEl moviment 4.a3\n_START_PARAGRAPH_\nLa tranquil\xc2\xb7la jugada d'espera 4.a3 (anomenada variant Gunsberg) \xc3\xa9s una especialitat del Gran Mestre polon\xc3\xa8s Pawe\xc5\x82 Blehm. Les blanques no obtenen cap avantatge despr\xc3\xa9s de 4...d5 (una escocesa dels quatre cavalls amb colors canviats).\n_START_SECTION_\nEl moviment 4.Cxe5?!\n_START_PARAGRAPH_\nUn gambet dubt\xc3\xb3s \xc3\xa9s 4.Cxe5?!, l'anomenat gambet Halloween. Despr\xc3\xa9s de 4...Cxe5 5.d4, les blanques tracten d'aprofitar el centre amb els seus peons i expulsar els cavalls negres de nou a les seves caselles d'origen. El Gran Mestre Larry Kaufman diu que aquesta l\xc3\xadnia es refuta amb 5...Cc6 6.d5 Ab4! 7.dxc6 Cxe4 8.Dd4 De7, que atribueix a Jan Pinski.  Segons el volum 11\xc3\xa8 de la s\xc3\xa8rie d'obertures de Max Euwe, les negres tenen avantatge decisiu despr\xc3\xa9s de 4...Cxe5 5.d4 Cg6 6.e5 Cg8 7.Ac4 d5 8.Axd5 c6.\n_START_SECTION_\nEl moviment 4.g3\n_START_PARAGRAPH_\n\xc3\x8dgor Glek ha promocionat 4.g3, preparant el desenvolupament de l'alfil a g2. Segons Pinski, les respostes principals de les negres s\xc3\xb3n 4...Ac5 i 4...d5, ambdues reconegudes com a igualadores per les negres. El moviment 4...Cxe4, a l'estil del gambet Halloween, tamb\xc3\xa9 ha estat triat a nivell de Gran Mestre, com ara en partides entre Ili\xc3\xa0 Smirin i Bart\xc5\x82omiej Macieja."